
Kas tai yra Bažnyčia. 

Pavadinimas kokio nors dalyko papras- 
„tai maž daug parodo, kas tai jis yra. Bet 
kas yra tai, ką mes vadiname Bažnyčia, šis 
žodis nieko mums nesako. Todel mes turi- 
me aptarti dalyką kitais žodžiais, ar bent iš- 
aiškinti pavadinimą graikų kalba. 

Ką mes vadiname Bažnyčia, graikai sa- 
vo kalba nuo senovės pavadino Ekklesia 
nuo: žodžio ekklėo — pašaukiu, pavadinu 
Ekklesia reiškia pašauktas kur nors žmonių 
“susirinkimas, ypač visuotinas liaudies susi- 
spietimas; nuo to: perėjo vardas ir ant susi- 
rinkimo vietos: tuo pačiu žodžiu vadindavo 
susirinkimą ir. vietą, kur jis įvykdavo. 

Romiečių daugumai suprantama buvo 
“graikų kalba, todel jie nesirūpino atrasti ati- 
“| tinkamo žodžio savo kalboje krikščionių drau- 


a T gijai pavadinti, ir priėmė vardą iš graikų kal- 
a 3 


bos: tas pats vardas graikų pagimdytas, ro- 
miečių pasavintas. 

Mūsų kalboje Bažnyčia reiškia tai a. 
ką graikų ir lotynų kalbose Ekklesia, būtent, 
Kristaus vardu sušauktas be lyties, amžiaus, 
tautos ir kalbos skirtumo žmonių susirinki- 
mas arba draugija. Kaip graikai ir romiečiai 
susirinkimo vietą vadina irgi Ekklesia, taip 
ir mes Bažnyčia vadiname ne tik krikščionių 
draugiją, bet ir vietą arba namus, kur ji su- 
sirenka. 


Bažnyčios Įkurėjas. 

Bažnyčia nėra pripuolamai įvykęs žmo- 
nių susirinkimas, nei jų susitarimu savo tar- 
pe sudaryta ypatinga draugija. Kiekvienas 
jos narys, sekdamas Kristaus pašaukimą sto- 
ti į Jo įsteigtą draugiją, yra teisėtai į ją pri- 
imamas ir naudojasi visomis jos malonėmis. 
Bažnyčia su visomis savo priemonėmis žmo- * 
nėms pašventinti tik Dievo tegalėjo būti 
įsteigta, nes Jis vienas tegalėjo suteikti jai 
tą galybę. 

Kristus nupelnė mums prarastą šventu- 
mą; Jis tegalėjo įsteigti priemones tam šventi- 
“mui suteikti ir Jis tegalėjo palikti jas Bažnyčiai. 
Mes turime Jo paties pareiškimą. Pastatysiu 
savo Bažnyčią, ir nurodo kokią galybę jai 
suteikia: Tau aš duosiu dangaus karalystės 
raktus; ką tu suriši žemėje, bus surišta ir 
danguje, ir ką atriši žemėje, bus atrišta ir 
danguje. (Mat. 16, 18—19), 

Mes matome, jog Kristus vadina savo 
Bažnyčią Dangaus Karalyste. Iš tiesų, yra 
tai tinkamiausis ' pavadinimas. Tačiau jau 
pirmieji krikščionys ėmė vartoti kitą vardą, | 
gal būti, del politiškų sumetimų, kad ne iš- 
šauktų žiauresnių persekiojimų ir įtarimų, 
būk organizuojama nauja pasaulinė kara- 
lystė, nusistačiusi prieš kitas pasauly esan- 
čias. Nors Kristus Pilotui pasakė: Mano 
karalystė ne iš šio pasaulio (Jon. 18, 36). 
„Mes, Kristaus Bažnyčios nariai, esame Dan- 

gaus Karalystės piliečiai; mūsų Karalius 
yra Viešpats Jėzus, kuris karaliauja ant 
mūsų nors neregimu būdu. Šiai aš ėsu su 


Jumis per visas dienas iki pasaulio pa- 
baigos (Mat. 28, 20). Todel Šventasis Tėvas 
Pius XI matė reikalą įsakyti ypatingą Kris- 
taus Karaliaus šventę. 


Bažnyčios reikalingumas. 

Jei Kristus įkūrė savo Bažnyčią, tai 
ne be reikalo tai padarė. Kaip Kristaus įsi- 
kūnijimas buvo reikalingas mūsų išgany- 
mui, taip lygiai reikalingas buvo ir jo Baž- 
nyčios įkūrimas, nes po Išganytojo Žen- 
gimo į dangų ji veda toliau išganymo dar- 
bą ir ves iki pasaulio "pabaigai. Bažnyčia 
yra Kristaus vietoje. Jai Jis suteikė savo die- 
viškąją galią žmonių išganymui reikaiingą. 
Kaip tėvas mane siuntė, taip ir aš jus 
siunčiu (Jon. 20, 21). . 

Tokią pat pasiuntinybę yra gavusi iš 
Dievo Sūnaus Bažnyčia, kokią Jis yra gavęs 
iš savo Amžinojo Tėvo, Todel klausyti Baž- 
nyčios reiškia paties Kristaus klausyti, ne- 
klausyti jos yra tai neklausyti Kristaus. Kas 

jūsų klauso, tas "manęs klauso; kas jus 


niekina, mane niekina (Luk. 10, 16). 

Bažnyčia yra įsteigta Kristaus mokslui 
skeibti pasauliu visais amžiais. Eidami į 
visą pasaulį skelbkite Evangeliją visam su- 
tvėrimui (Mork. 16, 15). Bažnyčia yra netik 
skelbėja, bet ir prižiūrėtoja Kristaus mokslo: 
kad jis būtų išlaikytas grynas ir nepagadin- 
tas. 

Bažnyčiai Kristus paliko septynias 
Įmones, sakramentais vadinamas, žmonėms 
pašvęsti. Priimdama kiekvieną savo narį 
Bažnyčia pašvenčia jį krikštydama Kristaus 
krikštu. Kas Žikės ir bus pakrištytas, tas 
bus išganytas. 

Jei kuris Dangaus Karalystės pilietis 
prarado savo šventumą, sunkiai nusidėda- 
mas, Bažnyčia Kristaus duota jai galybe pa- 
grąžina jam prarastą Dievo malonę ir šven- 
tumą. Kam nuodėmes atleisite, tam jos at- 
leistos. (Jon. 20, 23) Kad Dangaus Kara- 
lystės pilietis nenusilpnėtų kovoje su piktais 
savo palinkimais bei pagundomis ir nusilp- 
nėjęs nepasiduotų piktam palinkimui ir ne- 

papildytų -nuodėmės, Bažnyčia peni jį palik- 
tu jai Kristaus. Kūnu. Kas valgo mano Kū- 
ną, tas turi amžiną gyvenimą (Jon. 6, 55). 

Kristus davė galę. Bažnyčiai aukoti Įį 
nekruvinu būdu kaipo brangiausią dovaną 
Dievui visų Dangaus Karalystės piliečių var- 
du. Pačmęs duonos, Jis dėkojo, laužė, 
davė jiems ir tarė: Tai yra mano Kūnas, 
kurs už jus duodamas; tai darykite mano | 
atminimui. Taip pat paėmė ir. taurę po 
vakarienės ir tarė: Ta taurė yra „Naujoji 
Saudora mano Kraujuje, kurs bus už jus 
išlietas, (Luk. 21, 19—20). 

Bažnyčia turi daug panašumo į patį 
Kristaus asmenį. Labai gražiai piešia tą pa- 
našumą Hurter. 1. Kristus prasidėjo iš skai- 
sčiausios Panelės, kurią Šventoji Dvasia pri- 
dengė savo šešėliu. Bažnyčia gimė ir gimsta 
kasdieną savo nariuose iš skaistaus krikšto 
šaltinio. 2, Kristus dejavo prakartėje, bėgo 
į Egiptą, ilgą laiką nužemintai gyveno. Baž- 
nyčia ilgai dejavo požemiuose, buvo už- 
drausta ir gyveno pažeminančiose apystovo- 


21 


se; 3, Kristus praėjo gera darydamas ir vi- 
sus gydydamas. Bažnyčia perėjo tautas ir 
valstijas gera joms darydama. 4. Kristus 
įžengė į savo karaliją daug iškentėjęs. Baž- 
"nyčia, kol tebėra šiame pasaulyj, yra kovo- 
janti ir tik daug  iškentėjusi tejeis į amžiną 
garbę. 5. Kristus pastatytas puolimui ir al- 
sikėlimui daugelio Izrealyje tr kaipo ženk- 
las, kuriam bus prieštaraujama (Luk. 2, 34). 
Bažnyčiai prieštaraujama ir persekiojama ją 
įvairiais būdais, užtraukiant ant savęs dides- 
nę atsakomybę. 6. Kristus žibėjo dieviško- 
mis dovanomis. Bažnyčia papuošta dangiš- 
kais pažymiais. 7. Kristuje yra. dvi prigimtys, 
bet vienas asmuo.. Bažnyčia yra viena, bet jo- 
je du. elementu — dieviškas ir žmogiškas. 
8. Negalima neigti Kristaus dievybės del Jo 
silpnybių, nuvargimo ir kentėjimo, neatskiria- 
mų nuo žmogystės. „Negalima abejoti apie 
Bažnyčios antgamtinės ypatybės del žmogiš- 


12 | kyjų silpnybių, nuo kurių nėra liuosi: jos na- 


riai, kol tebevaikščioja šioje ašarų pakalnėje, 


“kol jų sielos tebėra apsunkintos kūnu. 9. 

Kristaus veikimas buvo dieviškai-žmogiškas, 
Bažnyčios veikimas susideda iš dvejopų 
pradmenų: paviršutiniai rodos grynai žmo- 
giškas veiksmas, bet turi pašvenčiamąją ga- 
lybę, ypač tai apsireiškia sakramentuose. 


Bažnyčios pažymiai. 

Antrasis visuotinas Bažnyčios susirin- 
kimas Konstantinopolyj 381 m. nurodė ke- 
turis jos pažymius, būtent, ji yra viena, 
šventa, katalikiška ir apaštališka. Minėtas 
susirinkimas nesuteikė Bažnyčiai tų pažymių, 
tik pareiškė, jog jie yra pačioje Kristaus Baž- 
nyčios esmėje. 

Kristus pasakė: Pastaiysiu savo Baž- 
myčią (Mat. 16, 18). Nesako pastatysiu savo 
bažnyčias: vieną italams, francūzams, ispa- 
nams, lenkams, lietuviams ir tt, antrą grai- 
kams, rusams, bulgarams, serbams, rumu- 
nams ir tt., trečią vokiečiams, ketvirtą ang- 
lams, penktą šveicarams vokiečiams, šeštą 
šveicarams francūzams ir t.t, — bet savo 
pastatysiu Bažnyčią, reiškia visam pasauliui, 


Na Mdusiesi TO 


prie kurios visi privalo priklausyti be tautų 
ir kalbų skirtumo. 

Kristaus Bažnyčioje vienybė turi būti 
išlaikyta visuose Jo įstatymuose. Vienybė ti- 
kėjime: nė vienas narys negali tikėti kitaip 
negu visa Bažnyčia tiki. Nė vienas negali 

"įgyti Dievo malonės kitomis priemonėmis, 
tik priimdamas sakramentus, kurių yra sep- 
tyni — nei daugiau, nei mažiau. Visi nariai 
be jokios išimties dalyvauja kiekvienoje Kris- 
taus aukoje arba mišiose. Visi nariai bė jo- . 
kios išimtiės klauso vieno vyriausio savo 
ganytojo Šv. Petro įpėdinio, Šventojo Tėvo. 

Kaip Kristus tėra vienas, taip viena te- 
gali būti Jo Bažnyčia. Iš tiesų, kaip Jis būtų 
galėjęs įsteigti daugiau negu vieną Bažnyčią? 
Jeigu jų būtų nors dvi, tai katra Kristaus 
vietoje vestų žmonių išganymą? Negi pasa- 
kysi, kad abidvi tai darytų. 

Daug yra krikščioniškųjų bendrovių, 
kurios save vadina Kristaus bažnyčiomis. 
Bet kits dalykas yra save vadinti, o kits bu- 
ti Kristaus Bažnyčia. Kits dalykas yra pava- 

dinti save išmintingu, o kits tokiu būti, Kiek- 
vienam lengva yra pasivadinti karaliumi, bet 
ne kiekvienas yra ir ne kiekvienas gali būti 
karalius. Iš visų, kurios save vadina Kristaus 
Bažnyčia, tik viena tėra ir viena tegali tokia 
būti. Visos kitos neturi jokios teisės vadin- 
tis Kristaus Bažnyčia, nes ne Jo yra įsteig- 
tos. 

Graikų bažnyčia, kokia ji dabar yra, 
prasidėjo nuo Konstantinopolio patriarko My- 
kolo Cerulario vienuoliktame amžiuje. Ją se- 
kė rusų, bulgarų, serbų, rumunų ir kitos ry- 
tų bažnyčios. Liuteronų, Kalvinų, Anglikonų 
bažnyčios atsirado tik šešioliktame amžiuje. 
Visos jos atsiskyrė nuo visuotinos — Kata- 
likiškos Bažnyčios. 

Ar ta Bažnyčia, nuo kurios jos atsisky- 
tė, buvo Kristaus įkurta, ar ne? Jei ji buvo 
Kristaus įsteigta, tai jos atsiskyrė nuo Jo 
Bažnyčios ir nebeturi jokios teisės vadintis 
Kristaus Bažnyčia. Jei ta Bažnyčia, nuo ku- 
rios aukščiau išvardintos bažnyčios atsisky- 
rė, nebuvo Kristaus Bažnyčia, tai ir jos, ka- 

da sudarė su ja vieną Bažnyčią, nebuvo Kris- 
taus bažnyčios. Negi pasakysi, kad Kristaus 
Bažnyčia buvo ir nebuvo. Aišku, kad Ceru- 
larius įkūrė ne Kristaus, bet savo naują baž- 
nyčią graikams. Liuteris įkūrė ne Kristaus, 
bet savo naują bažnyčią vokiečiams, kurie 
panorėjo prie jos prisidėti. Karalius Enrikas 
įkūrė ne Kristaus, bet savo naują bažnyčią 
anglams, kuriems patiko pasiliuosuoti iš po 
Šventojo Tėvo va'džios. Kalvinas, Zvinglius 
ir: kiti įkūrė ne Kristaus, bet savo naujas 
bažnyčias tiems, kurie nebenorėjo eiti Kris- 
taus nurodytais keliais, bet geidė elgtis, kaip 
jiems patinkama, protestuodami prieš Bažny- 
čios mokslą. Tevadina jie save protestuojan- 
čių arba protestantų bažnyčia, bet iš kur 
jiems ta pretensija vadintis Kristaus Bažny- 
čia, prie kurios jie nebeturi jokios teisės ir 
prieš kurią protestuoja? 

Sutikus su jų tvirtinimu, būk Kristus 
įsteigęs jų bažnyčias, turėtume prileisti, kad 
Jis įsteigė daug, viena kitai priešingų, bažny- 
čių. Bet tai būtų nesąmonė, jei paprastas 

žmogus tai darytų, o kas besakyti apie patį. 
Dievą? 

Liuteronas gal pasakys ne visas Kris- 
tus įsteigė bažnyčias, tik jų vieną. Bet taip 
gali pasakyti kalvinietis, anglikonas, graikas 
ir kiti. Kad tik jų vieną Kristus teįstatė baž- 
nyčią. Kokią, turi teisę kiekvienas jų tvirtin- 
ti, kad tik jų vieną bažnyčią Kristus įsteigė? 
Juk ir Liuteris ir Kalvinas ir jo karališkoji 
didenybė Enrikas ir Cerularius—visi bažny- 
čios įsteigimo atžvilgiu lygūs: nė vienas jų 
neišrodys Dievo duoto jiems įgaliojimo 
steigti bažnyčią ir dar ne by kokią, bet paties 
Kristaus, 

Pagaliau, jei graikams turėtų būti at- 
skira bažnyčia, tai delko ne visi graikai prie 
jos priklauso? delko kiti graikai palieka kata- 
likai? Jei vokiečiams būtų reikalinga atskira 
Liuterio įsteigta bažnyčia, delko trečdalis visos 
Vokietijos palieka katalikai, ir delko Austrijos 
vokiečiams nebuvo reikalinga Liuterio baž- 
nyčia? Jei Anglijai būtų reikalinga Enriko 
VIII įsteigta bažnyčia, delko daug anglų ir 

visa  lrlandija palieka katalikai? | panašius 
klausimus turėtų atsakyti ir visos kitos baž- 
nyčios, vadinančios save krikščioniškomis. 
Pasakysi, Kristus įsteigė visam pasauliui 
savo Bažnyčią, tačiau ne visi prie jos pri- 
klauso ir palieka stabmeldžiai. Bet jie netiki 
į Kristų ir delto nepriklauso prie jo Bažny- 
čios. Jie yra nors tuo atžvilgiu nuoseklūs, kad 
"nevadina savo tikybinių- draugijų Kristaus 
Bažnyčia. Gi tikėti į Kristų ir nepriklausyti 
prie Jo Bažnyčios, 0 savo prasimanytą va- 
dinti Kristaus Bažnyčia yra didelė nesąmonė. 
3 Deja ir katalikų tarpe yra tokių, kurių 
“tikėjimas jau apmiręs, bet kurie dar nėra prie 
5 netikėlių visai prisiglaudę; jie, ypač turėda- 
L mi kokį nors laikiną reikalą, sako: Visos ti- 
“ kybos ir visos bažnyčios geros, nes vienas 
“yra Dievas, ir visi prie to paties Dievo mėl- * 
“ džiasi. Šiai kokia neprotinga logika! Jei vie: 
nas Dievas, tai vienas tegali būti ir tikėji- 
“mas; jei vienas Kristus, tai viena tegali būti 
jo Bažnyčia, Nesikėsink būti išmintingesnis 
tikėjimo dalykuose už šv. Paulių, kuris sako: 

Vienas Viešpats vienas tikėjimas. (Ei. 4, 5). 
Prie tos vienos Kristaus Bažnyčios vi- 


si privalo priklausyti. Viena tikinčiųjų vi- | 


suotina Bažmyčia, sako ketvirtas visuoti- 
nas susirinkimas Laterane, 42 kurios nė 
vienas jokiu būdu negali būti išganytas. 
Kristus įsteigė savo Bažnyčią žmonių  iš- 
ganymui, todel nė vienas negali būti išgany- 
tas nepriklausydamas prie jos — jei ne kū- 
no, tai nors sielos. Prie bažnyčios sielos 
priklauso tas, kas yra pasiryžęs pildyti visa, 
ka tik Dievas įsakė; taigi yra pasiryžęs ir 
priklausyti prie Kristaus Bažnyčios, kurios 
be savo kaltės neturėjo progos ir galimy- 
bės pažinti. 
Bažnyčia yra šventa, nes Kristus pasa- 
kė: pastatysiu savo Bažnyčią. Jo Bažnyčia 
* turi būti šventa, nes Jis yra pati šventybė ir 
visa, ką Jis darė, yra šventa. Bažnyčios tik- 
slas — žmonių pašventinimas — yra šventas, 
Kristaus Bažnyčioje yra galybės šventųjų — 
kankinių, išpažinėjų ir panų. Nors joje 
yra lig laikui nusidėjėlių, Bažnyčia turi prie- 
16 


T 


monės padaryti šventus ir tuos nusidėjėlius, 


“turi galimybę atgaivinti ir dvasiškai numiru- 


sius savo narius. Už juos aš pašvenčiu 


„pats save, kad. ir jie būtų pašventinti tie- 


soje (Jon. 17, 19). Kasdieną kalbame: Tikiu 
šventą Bažnyčią visur esančią, šventųjų 
draugavimą. 

Bažnyčia yra visuotina arba, sulig grai- 
kų kalba, katalikiška, Eidami į visą pasūu- 
lį skelbkite Evangeliją visam sutvėrimui 
(Mork. 16, 15). Kristaus Bažnyčia, sulig jo ž0- 
džiais, yra skiriama visam pasauliui — vi- 
siems žmonėms, ne vienam kuriam kraštui. 
Bažnyčia, apibrėžta tos ar kitos valstijos ribo- 
mis, nėra pasaulinė visuotina arba  katali- 
kiška, del to ne Kristaus Bažnyčia. 

Bažnyčia yra apaštališka. Kristus vieną 
savo apaštalų — Simoną pavadino uola ir 
pasakė jam: Ant tos uolos aš pastatysiu 
savo Bažnyčią (Mat. 16, 18). Bažnyčia ant 
apaštalo pastatyta; apaštalams Kristus pave- 
dė išplatinti ją visame pasaulyj. Apaštalai 


“| išplatino Kristaus Bažnyčią ir įstatė savo 

įpėdinius. Apaštalų įpėdiniai ir dabar ją val- 
do. Šventasis Tėvas, Romos Vyskupas, įrodo, 
jog jo įpėdinystė be pertraukos siekia Šv. 
Petro. Visi kiti Katalikų Vyskupai yra kitų 
apaštalų įpėdiniai, nors jie negali įrodyti, ku- 
ris kurio apaštalo yra įpėdinis, bet kiek- 
vienas jų įrodo, jog jis yra Šventojo Tėvo 
— Šv. Petro įpėdinio paskirtas būti Vysku- 
pu ir ganyti pavestą jam vyskupiją. 

Be minėtų keturių pažymių, kurie visa- 
da minimi yra mišių laikų, kada giestama ar 
skaitoma tikėjimo išpažinimas — Credo: 
vieną, šventą, katalikišką ir apaštališką 
Bažnyčią — Unam, sanctam, catholicam et 
apostolicūm“ Ecclesiam, — turime pažymėti 
dar dvi Bažnyčios ypatybes: jos patvarumą 
ir neklaidingumą. 

Bažnyčia yra įsteigta toliau vesti žmo- 
nių išganymo darbą Kristaus vietoje; todel 
ji išbus iki pasaulio galo; kol jame bus 
žmonių, 40! Bažnyčia jiems bus reikalinga. 
Tai žinome iš Kristaus pareiškimo. S/ai aš 
esu su jumis per visas dienas iki pasaulio 
18 

| pabaigai (Mat. 28, 20). Taigi Cerularius, 
“Liuteris, Kalvinas, Enrikas VIII ir kiti nau- 
“jųjų bažnyčių steigėjai turėtų pirma įrodyti, 
kad šie Kristaus žodžiai ir anie Pragaro 
vartai jos nenugalės (Mat. 16, 18) neišsi- 
pildė, kad pragaro vartai pergalėjo Kristaus 
Bažnyčią, kad Jis nebuvo su savo Bažnyčia, 
L visomis dienomis. Rytų bažnyčios turėtų 
| įrodyti, kad Kristaus Bažnyčios jau nebebu- 
vo vienuoliktame amžiuje; protestantai tu- 
rėtų įrodyti, kad Kristaus Bažnyčia buvo 
nugalėta pragaro vartų šešioliktame amžiuje 
ir reikėjo steigti naujas „bažnyčias, kokias 
kas sau sumanė. 
2 I Iš tikrųjų reikia stebėtis, delko ne tik 
neapsišvietusi, sufanatizuota ir prietaruose iš- 
“ auklėta liaudis atsiskyrusiose bažnyčiose, 
| bet ir mokyti žmonės, ypač pastoriai, kurie 
“mokėsi tikybinių dalykų ir kitiems juos aiški- 
na, negali ar nenori suprasti aiškiausio daly- 
ko, kad Kristus vienas teįsteigė Bažnyčią, 
kad ji negalėjo išnykti, kad jų bažnyčios ne 
Kristaus, bet norėjusių išsiveržti iš po Bažny- 

čios autoriteto žmonių įstatyta; kad jie pri- 
klauso ne prie Bažnyčios, tik prie bendro- 
vės, pakėlusios maištą prieš tikrąją Kristaus- 
Bažnyčią. Sunku prileisti taip didelį žmo- 
gaus proto apjakimą. Čia greičiau valia yra 
kalta: nesupranta delto, kad nenori suprasti. 

Vienas pastorius lankėsi Rygoje, kada 
ir aš ten lankiaus. Pasisveikinęs su manim 
gatvėje, pasisakė kas esąs ir kad savo ato- 
stogų laiką kas metai išnaudojąs važinėda- 
mas po svetimus kraštus ir tyrinėdamas įvai- 
rias tikybas. Ypač pasišventęs aiškinti Žy- 
dams jų apjakimą ir nesupratimą Senojo | 
Įstatymo, kur aiškiai aprašytas Kristus kaipo 
pasaulio Atpirkėjas. Man atsisakius priimti 
jo pasiūlymą eiti į alinę išgerti po stiklinę 
alaus, tęsėme kalbą gatvėje. Aš su juo suti- 
kau kai del žydų apjakimo; bet man pasiro- 
dė labai keista, delko jis taip uoliai rūpinasi 
žydų išklydimu, nekreipdamas dėmesio į sa- 
vo klaidas, ir panorėjau žinoti, kaip jis Su- 
pranta Kristaus žodžius: Tu uola, ir ant tos 
uolos aš pastatysiu savo Bažnyčią, ir pra- 

garo. vartai jos nenugalės (Mai. 16, 18). 
Pastorius ėmė aiškinti protestantiškai. Išro- 
"džius visų jo aiškinimų klaidingumą, jis pa- 
klausė, ar mes pripažįstame, kad esame at- 
pirkti Kristaus malone. Man alsakius, kad 
pripažįstame, mano draugas ištiesė man ran- 
ką sakydamas: „Na, tame mūsų vienybė“. 
. Ir atsiskyrusiose bažnyčiose paliko šis tas 
iš Kristaus mokslo, Bet to negana. Ne tik tas 
baudžiamas yra, kuris nusikalsta prieš visus 
įstatymus, bet ir tas, kuris laužo jų nors vie- 
"ną. Mes turime priimti visą Kristaus mokslą, 
nieko neaimesdami, nes Jis pasakė: Iš tikrų- 
"jų aš sakau jums, kolei dangus ir žemė 
"nepraeis, nei viena jota. ir nei vienas bruo- 
„želis neišnyks Iš Įstatymo, iki visa įvyks 
(Mat. 5, 18). Labai patogu būtų, kad galima 
"būtų pasirinkti kas patinkama, o atmesli kas 
nepatinkama. Tuo kart visi pasirinktų dangų, 
“o atmestų pragarą. 
Bažnyčia yra neklaidinga. Kristus nega- 
lėjo įsteigti savo vieton klaidingos Bažny- 
čios, nes jei ji klaidinga, kaip galėtų vesti 
Ė 2 


žmones tiesos keliu? Klaidingu keliu -negali- 
ma vesti į dangų, tik į prapulįį. Kristus yra 
Kelias, tiesa ir gyvenimas (Jon. 14, 16). 
Bažnyčia Jo vieton pastatyta turi būti Kelias 
ir tiesa. Kristus pasakė: Stai aš es Su ju- 
mis per visas dienas iki pasaulio pabaigai 
(Mat. 28, 20). Jei Jis yra su savo Bažnyčia, 
kaip ši galėtų apsirikti? Kaip Kristus būtų 
galėjęs su ja, apsirikusia, būti iki pasaulio pa- 
baigai? Jei Bažnyčia paklystų, ji būtų pragaro 
nugalėta: tuokart ji vestų žmonės ne Kristaus | 
tiesos, bet pragaro klaidos keliu. Kristus pali- 
ko Bažnyčią savo vieton kaipo mūsų moky- | 
toją ir ganytoją, todel mes tvirtai tikime, rem- 


damies Jo paties žodžiais, jog Jo Bažnyčia | 


negali mus mokyti klaidos ir vesti klaidingu 
keliu į prapultį. 

Ne kiekvienas Bažnyčios narys yra Ne- 
klaidingas, nors jis būtų ir vyskupas. Tik 
vienas vyriausis vyskupas — Šventasis Tė- 
vas yra neklaidingas savo sprendimuose ti- 
kėjimo ir doros dalykuose, liečiančiuose visą | 
Bažnyčią. Bet apie Bažnyčios Galvą arba po- 

“ piežių rašyta mūsų leidinio 2 Nr., todel čia apie 
tai nebekartojame. Jei kokios tiesos tikėjimo 
ar doros dalykuose vienodai moko visa Ka- 
talikų Bažnyčia — „Visi vyskupai, tuokart yra 
"aiškus įrodymas, jog jų mokslas yra neklai- 
dingas ir mes turime jį priimti be jokios abe- 
jonės kaipo paties Kristaus mokslą, nes Jis 
neleis, kad visa Jo Bažnyčia apsiriktų ir pa- 
"vestų žmonės klaidingu keliu į prapultį. Ne- 
"galima prileisti, kad Kristus būtų galėjęs pa- 
"sakyti: Jei jis nepaklausytų Bažnyčios, tebū- 
"na jis tau kaipo pagonis ir muitininkas (Mat. 
18. 17), jei Bažnyčia galėtų klaidingai mo- 
kyti. Juk tuokart būtų žmogus taip aštriai 
baudžiamas tik del to, kad jis: neklausytų 
klaidingo mokslo ir nenorėtų eiti klaidingu 
"keliu. Jei Bažnyčia klystų,-kaip Kristus būtų 
“galėjęs pasakyti: Kas jūsų klauso, tas ma- 
"nęs klauso; kas jus niekina, manė niekina 
"(Luk. 10, 16). Jei mes privalome klausyti Baž- 
| nyčios kaip Kristaus, tai delto, kad ji lygiai 
"kaip ir Jis yra neklaidinga. 

Ar visi Bažnyčios nariai lygūs. 


Kiekvienas Bažnyčios narys turi lygią“ 
teisę prie paliktos jai Kristaus malonės, sie- | 
lai pašvęsti ir amžinam gyvenimui gauti o 
reikalingos. Šiuo atžvilgiu visi nariai yra 
lygūs. Bet ne visi yra lygūs Bažnyčios 
valdymo atžvilgiu: vieni valdo, kiti yra val- 
domi; vieni moko, kiti — mokomi. Pats 
Kristus parinko apaštalus, juos mokė ir pa-- 
liko savo vieton kitų mokytojais, pavesda- 
mas jiems valdyti Bažnyčią. Apaštalai, pil- 
dydami Kristaus įsakymą, mokė kitus; iš tų 
išmokytų tinkamiausius parinko savo vie- 
ton. Parinklieji toliau tęsė apaštalavimą, 
mokydami kitus ir juos valdydami. Tinka- 
mesnieji vėl buvo, išrenkami vesti jų darbą. 
Ir taip Bažnyčioje buvo, yra ir bus iki pa- 
saulio galo mokytojai ir valdytojai bei moki- 
niai ir pavaldiniai. 

Ne kas tik panorės, gali. būti mokyto- 
jas Bažnyčioje, bet tik tas, kas jos vyrės- 
nybės yra teisėtai tam paskirtas. Taip Dievas 

įstatė Bažnyčioje vienus kaipo apaštalus, 
kitus kaipo pranašus, trečius kaipo moky- 
"tojus.. Argi yra visi apaštalai? ar visi 
"pranašai? (1 Kor. 12, 28). 

2 Mokytojų ir valdytojų priedermė yra 
su meile ir didžiu troškimu savo pavaldi- 
"niams dvasiško gero ir amžinos laimės vesti 
juos išganymo keliu. Paprastų Bažnyčios 
„narių priedermė yra klausyti savo dvašiškų- 
jų mokytojų ir valdovų, mylėti juos kaipo 
"savo didžiausius geradarius, kurie rūpinasi 
jų amžina laime ir tam pašvenčia visą savo 
"gyvenimą, išsižadėdami savo šeimynos, kad“ 
"galėtų „visą“ širdį ir visas pajėgas atiduoti 
pavesiai dvasiškai šeimynai — Kristaus nu- 
„mylėtoms ir jo švenčiausiu Krauju atpirk- 
„toms avelėms. 


"Bažnyčios narių santykiai savo tarpe. 
Šv. Paulius sako: Davė, Jį (Kristų) 
Galvą visai Bažnyčiai, kuri yra jo0 
“Kūnas (Ei. 1, 22—23). Kristus yra Bažnyčios 
“ galva, Bažnyčia — visi Katalikai — Jo Kū- 
S - 5 


"nas; kiekvienas atskiras katalikas yra mistiš- 


kojo Kristaus Kūno narys. Tas pats apašta- 
las rašo: Jūs esate Kristaus Kūnas ir 
nariai vienas prie, kito (| Kor. 12, 27). 

Nėra tai tušti Šventojo Rašto žodžiai, 
bet pilni gilios reikšmės. Jei mes — Kristaus 
Bažnyčios nariai — esame Jo Kūno nariai, 
tai mūsų tarpe privalo būti didžiausia san- 
taika ir meilė. Žmogaus kūnas gerai gyvuo- 
ja, jei jame visi nariai yra santaikoje ir vie- 
nas kitam naudingas. Negerai yra visam kū- 
nui, jei kuris narys kenkia kitiems sąnariams. 
Tokį sąnarį nupiaunama ir metama šalin. Jei 
kuris katalikas — Kristaus mistiškojo Kūno 
narys — negyvena santaikoje ir meilėje su | 
kitais nariais, vertas yra būti atskirtas 
nuo jų. 

Priimdama į savo draugiją, Bažnyčia 
primena - kiekvienam nariui prie krikšto 
didžiausią jo priedermę: mylėti Dievą visa 
širdimi, o artimą kaipo save. Iš tiesų Kris- 
taus visas mokslas remiasi Dievo ir artimo 
meile. Nieks negali mylėti Dievo, nemylėda- 
16 <. 


"mas artimo. Jei kas sakytų: Aš myliu 
Dievą ir nekęstų savo brolio, tas me- 


įr savo brolį. (1 Jon. 4, 20—21). 


Ė Kristus numylėjo visus žmonės ir iš 
tos meilės už visus mirė. Tačiau ne visi 
audojasi jo atpirkimu, ne visi yra dėkingi 
jam už taip didelę meilę. Labai skaudu yra 
Jėzaus Širdžiai tas nedėkingumas. Todel jis 
"ypač myli tuos, kurie naudojasi jo atpirkimu 
kurie paklausė Jo balso ir įstojo į Jo Dan- 
gaus Karalystę. Tie Jo išrinktieji yra Jam 
ypatingai brangūs. Didžiausis Jo troškimas 
„yra surišti visus tikinčius kuo tampriausiu 
"ir sklandžiausiu meilės ryšiu. Ta krikščionių 
„vienybė turi būti panaši į dieviškųjų asmenų 
"vienybę. Tos vienybės maldavimas išreikštas 
yra karščiausioje Kristaus maldoje į dangiš- 
| kajį Tėvą. Kad visi būtų viena, kaip 
Tu, Tėve, esi manyje ir aš Tauyje, 
kad. ir jie būtų mumyse viena... Ūar- 

be, kurią man davei, aš daviau jiems, 
kad jie būtų viena, kaip ir mes es0- 
me viena (Jon. 17, 21—22). 


Ta Kristaus malda išsipildė. Pimiėji 
krikščionys. buvo“ tikri jo sekėjai ir gyveno 
didžiausioje meilėje savo tarpe: šelpė vieni 
kitus visuose reikaluose, atidavė savo turtus 
apaštalams, kad  dalytų lygiai sulig kiekvie- 
no reikalu, nes jų tarpe turėjo būti lygybė. 
Jie stiprino vienas kitą. persekiojimo laiku. 
Jų tarpe nebuvo žydo nei graiko, sulig šv. 
Pauliaus žodžiais; visi krikščionys, visi Kris- 
taus mokiniai, visi broliai savo tarpe, Vienos 
tautos kriščionys - siuntinėjo pašalpą kitos 
tautos ir kitos kalbos savo broliams Kristuje, S 
kur tik buvo reikalas. Tos dieviškos dvasios 
viešpatavimas žmonių tarpe nepatiko pikta- 
jai dvasiai. Ji ėmė skleisti savo pragarišką | 
neapikantą net krikščionių tarpe įkalbinėda- 
ma: Koks jis tau brolis, juk jis kitos tau- 
tos žmogus? Kas iš to, kad jis meldžiasi į 
tą patį Dievą, bet jis meldžiasi ne tavo ir 

"ne tavo tėvų, tik svetima kalba. Daug buvo 
tokių kur paklausė piktosios dvasios. patari- 
mų; išsižadėjo krikščioniškos meilės ir vie- 
„ nybės savo tarpe, ėmė net neapkęsti vienas 
kito. Ta neapykanta kartais pasireiškia tokiu 
barbarišku būdu, kad net baisu apie tai mi- 
nėti, Kristaus mistiškojo kūno nariai, ku- 
riems Jis tokiu karštu maldavimu prašė Dan- 
giškojo Tėvo meilės ir vienybės, muša vie- 
nas kitą Dievo namuose pamaldų. laiku, + 
"kad net kraujas liejasi. Mūsų gyvenimas tu- 
rėtų būti švesybė tiems, kurie dar nėra krik- 
ščionimis. Tos šviesybės vieton biauriausis 
papiktinimas, duodamas nekrikščioniems ir 
krikščioniems! 
Geri katalikai nedaro skirtumo tarp 
kitos tautos ar kitos kalbos -katalikų: visus 
katalikus laiko savais žmonėmis. Vienoje. 
Katalikų šeimoje Londone aš pavadinau savė 
svetimšaliu. Šeimininkė tuoj padarė man pa- 
| stabą: „Atsiprašau, mūsų katalikų tarpe nėra 
“jokių svetimšalių: mes visi esame savi Žmo+ 
nės“, 

Tai buvo tikrai katalikiškai pasakyta, 
Duok Dieve, kad ir mūsų kraštas taip sU- | 


prastų katalikybę, kaip ją supranta Anglų Ai 


2 Katalikai. 
Ė Dr. J. Liasauskis. 

